Diari Oficial de la Generalitat Valenciana


Sumari del DOGV 10271, del 19-12-2024 (2024/13395)

ACORD de 17 de desembre de 2024, del Consell, pel qual s'autoritza la comptabilització del crèdit extraordinari aprovat per Decret llei per import de 913.481.097 euros, per a finançar les actuacions de la Generalitat en resposta a la DANA patida per la Comunitat Valenciana els dies 28 i 29 d'octubre de 2024, en el marc de la previsió arreplegada en la disposició addicional dècima del Reial decret llei 7/2024, d'11 de novembre, pel qual s'adopten mesures urgents per a l'impuls del Pla de resposta immediata, reconstrucció i rellançament enfront dels danys causats.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10481

Data del DOGV
:   19-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/13302

CVE
:   JVMJ-Q-0242-02346

Data del document
:   17-12-2024

Organisme emissor
:   Conselleria d'Hisenda i Economia

Tipus de document
:   Acord

Els dies 28 i 29 d'octubre de 2024 la Comunitat Valenciana es va veure afectada per una DANA d'efectes terribles sobre la seua ciutadania i territori, danyant tota classe de béns i infraestructures, provocant la interrupció de servicis essencials com el proveïment d'aigua, subministrament energètic i telefonia, els transports terrestres, i l'accés als servicis bàsics de sanitat, educació i servicis socials. En este context, també s'ha vist perjudicada de manera rellevant l'estructura econòmica del territori, incidint de manera especial en el teixit empresarial, i en conseqüència en els autònoms i empresaris que el sustenten.

La magnitud de la catàstrofe va determinar que amb data 5 de novembre de 2024, el Consell de Ministres aprovarà un Acord pel qual es declara «Zona afectada greument per una emergència de protecció civil» el territori damnificat a conseqüència de la Depressió Aïllada en Nivells Alts (DANA) que ha afectat àmplies zones de la Península i Balears entre el 28 d'octubre i el 4 de novembre de 2024.

La situació descrita, com no pot ser d'una altra manera, va incidir directa i immediatament en tota l'activitat de la Generalitat, incloent-hi la financera, modificant de manera radical els seus objectius i prioritats immediates. Pel que fa a les primeres decisions adoptades, des del punt de vista financer, cal destacar la de retardar la presentació en Les Corts dels Pressupostos de la Generalitat per a l'exercici 2025, i la de donar suport directe i immediat a les diferents conselleries amb la finalitat d'assegurar un finançament ordenat de les mesures adoptades amb vista a la recuperació i volta a la normalitat de la zona afectada.

En este context, el Govern d'Espanya, en el Reial decret-llei 7/2024, d'11 de novembre, pel qual s'adopten mesures urgents per a l'impuls del Pla de resposta immediata, reconstrucció i rellançament enfront dels danys causats per la Depressió Aïllada en Nivells Alts (DANA) en diferents municipis entre el 28 d'octubre i el 4 de novembre de 2024, va incloure en la seua disposició addicional dècima, una habilitació específica, que a l'efecte de   la valoració del compliment de les regles fiscals, es consideraren de forma diferenciada els gastos extraordinaris a conseqüència de la DANA, en la qual expressament es deia que el Consell de Ministres adoptarà les mesures oportunes per a facilitar l'accés al finançament que la Comunitat Valenciana requerisca, per a fer front a estos gastos excepcionals.

Conseqüència de tot l'anterior, i en el marc de l'habilitació arreplegada en l'article 11.3 de la Llei orgànica 2/2012, de 27 d'abril, d'Estabilitat Pressupostària i Sostenibilitat Financera, i d'acord amb el que s'establix en l'article 46 de la Llei 1/2015, de 6 de febrer, d'hisenda pública, del sector públic instrumental i de subvencions. s’està tramitant, de manera simultània, un Decret llei amb un abast limitat a 2024, amb independència que al llarg de 2025 es tramiten noves normes que permeten complementar el finançament necessari per a fer front als gastos de caràcter excepcional conseqüència de la \*DANA patida per la Comunitat Valenciana, d'acord amb el programa d'endeutament que s'establisca a este efecte.

El citat Decret llei autoritza un crèdit extraordinari que es finançarà amb endeutament, incrementant el pressupost d'ingressos en l'aplicació G2020.23.59.942.84, «Préstecs a llarg termini ens del sector públic», per import de 743.298.784 d'euros, i el mateix s'imputarà a l'aplicació de gasto Y6998.56.21.745S27.388.40, i per això la Conselleria d'Hisenda i Economia proposa la modificació pressupostària per a la seua comptabilització.

A aquest efecte, i en virtut del que es disposa en els articles 44 i 48 de la Llei 1/2015, de 6 de febrer, d'hisenda pública, del sector públic instrumental i de Subvencions a proposta de la Consellera d'Hisenda i Economia, el Consell, prèvia deliberació:

ACORDA

*Primer*

Autoritzar un augment del pressupost d'ingressos en l'aplicació I27154387CC57423 I.91710 Préstecs llarg termini ens del sector públic per import de 786.276.472 euros.

*Segon*

Autoritzar un augment del pressupost de gastos en l'aplicació I52706351WO49476 612F00.22995 per import de 912.364.189 euros.

  

València, 17 de desembre de 2024

Susana Camarero Benítez

Consellera secretària